མེད་ཤོག།
གུ་རུ་པདྨ་སིདྡྷི་ཧཱུྃ
ཞེས་བསྐུར་ཞིང་ཧཱུྃ་འཛབ་བྱའོ། །དེ་ལྟ་བུའི་དབང་གིས་ཁྱེད་ཀྱི་སྒོ་གསུམ་གུ་རུའི་སྐུ་
གསུང་ཐུགས་ཀྱི་ངོ་བོར་བྱིན་རླབས་ནས། ཕྱག་མཚན་འདི་བཞིན་གཏད་པས།
སྐྱེས་བུ་དཔའ་བོ་ལ་གོ་མཚོན་སྤྲད་པ་ལྟར། ཆེ་བའི་ཡོན་ཏན་རྫོགས་ཤིང་ཕྲིན་ལས་
ཐོགས་མེད་འགྲུབ་པར་གྱུར་བའི་མོས་པ་མཛོད་ཅིག།
རྡོ་རྗེ་ལག་པ་གཡས་སུ་བཞག་ལ།
ཧཱུྃ༑ གསེར་གྱི་རྡོ་རྗེ་རྩེ་དགུ་འདི།།
ནམ་ཡང་འབྲལ་མེད་འཆང་བར་བྱ།།
དོན་ལ་རང་རིག་རང་གསལ་བརྡ།།
ཐབས་ཤེས་དབྱེར་མེད་དབང་ཐོབ་ཤོག།
གུ་རུ་པདྨ་སིདྡྷི་ཧཱུྃ།
288

སྦས་ཡུལ་གྱི་ལམ་ཡིག་པདྨ་དཀར་པོ་ལས་གསུངས་པའི་གུ་རུ་རྡོ་རྗེ་གྲོ་ལོད་ཀྱི་དབང་ཆོག

ལྕགས་ཕུར་གཡོན་དུ་གཏད་ལ།
ཧཱུྃ༑ སྐུ་གསུམ་རང་བཞིན་ལྕགས་ཕུར་ཡིན།།
རིགས་ཀྱི་བུ་ལ་འདི་གཏད་པས།།
ཕྱི་ནང་བར་ཆད་རྡུལ་དུ་རློག།
དུག་གསུམ་སྒྲོལ་བའི་དབང་ཐོབ་ཤོག།
གུ་རུ་པདྨ་སིདྡྷི་ཧཱུྃ
དེ་ལྟར་སྐུ་གསུང་ཐུགས་ཡོན་ཏན་ཕྲིན་ལས་ཀྱི་དབང་བསྐུར་ནས། ད་ནི་རྒྱལ་
བ་ཀུན་གྱི་ཡེ་ཤེས་གཅིག་བསྡུས་སྙིང་པོ་ཧཱུྃ་གི་དབང་བསྐུར་བ་ཡིན་པས། ཁྱེད་རང་
རྣམས་གུ་རུ་པདྨ་དྲག་པོ་གྲོ་ལོད་རྩལ་དུ་གསལ་བཞིན་པའི་སྤྱི་བོའི་གཙུག་ཏུ་སངས་
རྒྱས་ཀུན་གྱི་སྐུ་རྡོ་རྗེའི་རང་བཞིན་ཧཱུྃ་དཀར་འོད་ཟེར་འབར་བ་ཞིག་བསྒོམ་པ་ལ།
སློབ་དཔོན་གྱི་སྤྱི་གཙུག་ནས་ཧཱུྃ་དཀར་པོ་ཞིག་བྱུང་བ་ཁྱེད་ཀྱི་སྤྱི་བོའི་ཧཱུྃ་ལ་ཐིམ་པས།
དེ་ལས་ཧཱུྃ་དཀར་གྲངས་མེད་འཕྲོས་ནས་སྣང་སྲིད་ཐམས་ཅད་ཧཱུྃ་དཀར་འབའ་ཞིག་
གིས་མེར་གྱིས་གང་བའི་ཏིང་འཛིན་མཛད་པར་ཞུ། ཧཱུྃ་དཀར་གྱི་ཙ་ཀ་ལི་སྤྱི་བོར་བཞག་ལ།
དེ་ནས་སྤྱི་བོར་ཡི་གེ་ཧཱུྃ།།
དཀར་པོ་ཤེལ་ལྟར་གསལ་འཚེར་ཅན།།
དེ་བཞིན་སྣང་སྲིད་ཡིད་ཡུལ་ཀུན།།
ཧཱུྃ་དཀར་དྲི་མེད་འོད་ཟེར་འབར།།
ཧཱུྃ་ལས་ཧཱུྃ་འཕྲོས་ཧཱུྃ་སྒྲ་སྒྲོག།
289

ས་དཀར་ཆག་དང་དབང་ཆོག ཕྱག་ཆེན་དྲི་ལན་བཅས་ཀྱི་

ཅེས༑ ཧཱུྃ་དཀཪ་སྤྱི་བོར་བསྟིམ་ཞིང་ཧཱུྃ་ཉེར་གཅིག་པའི་འཛབ་དབྱངས་བྱའོ། །དེ་བཞིན་དུ་ཧཱུྃ་
དམར་གྱི་ཙ་ཀ་ལི་ཐོགས་ནས། ཁྱེད་རང་གི་མགྲིན་པར་སངས་རྒྱས་ཐམས་ཅད་ཀྱི་སྐུ་གསུང་
རྡོ་རྗེ་ཧཱུྃ་ཡིག་དམར་པོ་གསལ་བ་ལ། བདག་ཉིད་སློབ་དཔོན་གྱི་མགྲིན་པ་ནས་ཧཱུྃ་
དམར་འཕྲོས་ནས་ཐིམ་པ་ཙམ་གྱིས་དེ་ལས་ཧཱུྃ་དམར་དཔག་མེད་འཕྲོས་ཏེ་སྣང་སྲིད་
གང་བར་བསྒོམ་མཛོད།
དེ་ནས་མགྲིན་པར་ཡི་གེ་ཧཱུྃ།།
དམར་པོ་བྱུ་རུའི་མདོག་ལྟར་འཚེར།།
དེ་བཞིན་སྣང་སྲིད་ཡིད་ཡུལ་ཀུན།།
ཧཱུྃ་དམར་དྲི་མེད་འོད་ཟེར་འབར།།
ཧཱུྃ་ལས་ཧཱུྃ་འཕྲོས་ཧཱུྃ་སྒྲ་སྒྲོག།
ཅེས༑ ཧཱུྃ་དམར་མགྲིན་པར་བསྟིམ་ཞིང་ཧཱུྃ་དབྱངས་བྱའོ། །ཁྱེད་རང་གི་སྙིང་ཁར་སངས་
རྒྱས་ཀུན་གྱི་ཐུགས་རྗེ་རྡོ་རྗེའི་ངོ་བོ་ཧཱུྃ་མཐིང་གསལ་བ་ལས་བླ་མའི་ཐུགས་ཀའི་ཧཱུྃ་མཐིང་
ཐིམ་ཞིང་དེ་ལས་ཧཱུྃ་མཐིང་འཕྲོས་པས་སྣང་སྲིད་ཁེངས་པར་བསྒོམ་མཛོད།
དེ་ནས་སྙིང་ཁར་ཡི་གེ་ཧཱུྃ།།
སྔོན་པོ་ནམ་མཁའི་མདོག་ལྟ་བུ།།
དེ་བཞིན་སྣང་སྲིད་ཡིད་ཡུལ་ཀུན།།
ཧཱུྃ་སྔོན་དྲི་མེད་འོད་ཟེར་འབར།།
ཧཱུྃ་ལས་ཧཱུྃ་འཕྲོས་ཧཱུྃ་སྒྲ་སྒྲོག།
290

སྦས་ཡུལ་གྱི་ལམ་ཡིག་པདྨ་དཀར་པོ་ལས་གསུངས་པའི་གུ་རུ་རྡོ་རྗེ་གྲོ་ལོད་ཀྱི་དབང་ཆོག

ཅེས༑ ཧཱུྃ་མཐིང་སྙིང་ཁར་བཞག་ཅིང་ཧཱུྃ་དབྱངས་བྱའོ། །དེ་ནས་ཡང་ཁྱེད་རང་གི་ལྟེ་བར་
སངས་རྒྱས་ཀུན་གྱི་ཡོན་ཏན་གྱི་སྙིང་པོ་ཧཱུྃ་ཡིག་གསེར་མདོག་ལ་བླ་མའི་ལྟེ་བ་ནས་ཧཱུྃ་
སེར་བྱུང་བ་ཐིམ་ཞིང༌། སླར་ཧཱུྃ་སེར་གྱིས་སྟོང་ཁམས་གང་བ་འཕྲོ་བར་བསྒོམ་མཛོད།
དེ་ནས་ལྟེ་བར་ཡི་གེ་ཧཱུྃ།།
སེར་པོ་གསེར་ལྟར་གསལ་འཚེར་ཅན།།
དེ་བཞིན་སྣང་སྲིད་ཡིད་ཡུལ་ཀུན།།
ཧཱུྃ་སེར་དྲི་མེད་འོད་ཟེར་འབར།།
ཧཱུྃ་ལས་ཧཱུྃ་འཕྲོས་ཧཱུྃ་སྒྲ་སྒྲོག།
ཧཱུྃ་སེར་ལྟེ་བར་བསྟིམ་ཞིང་ཧཱུྃ་དབྱངས་བྱའོ། །ཁྱེད་རང་གི་གསང་བའི་གན་
སུ་རྒྱལ་ཀུན་ཕྲིན་ལས་འདུས་པའི་ཡི་གེ་ཧཱུྃ་ལྗང་གུ་ལ་བླ་མའི་གསང་གནས་ཀྱི་ཧཱུྃ་ལྗང་
ཐིམ་ཞིང་དེ་ལས་འདྲེ
་ལས་འཕྲོས་པའི་ཧཱུྃ་ལྗང་གིས་སྣང་སྲིད་གང་བར་བསྒོམ་མཛོད།
དེ་ནས་གསང་བར་ཡི་གེ་ཧཱུྃ།།
ལྗང་ཁུ་མར་གད་གསལ་འཚེར་ཅན།།
དེ་བཞིན་སྣང་སྲིད་ཡིད་ཡུལ་ཀུན།།
ཧཱུྃ་ལྗང་དྲི་མེད་འོད་ཟེར་འབར།།
ཧཱུྃ་ལས་ཧཱུྃ་འཕྲོས་ཧཱུྃ་སྒྲ་སྒྲོག།
ཅེས་པས་ཧཱུྃ་ལྗང་གསང་བར་བསྟིམ་ཞིང་ཧཱུྃ་དབྱངས་བྱའོ། །དེ་ལྟར་ཧཱུྃ་ཡིག་ལྔ་ལྡན་གྱིས་
འཇིག་རྟེན་ནམ་མཁའ་ཐམས་ཅད་མེར་གྱིས་གང་ནས། ཕྱོགས་དུས་ཀྱི་རྒྱལ་བ་སྲས་
291

དམ་རྫས་དཀར་ཆག་དང་དབང་ཆོག ཕྱག་ཆེན་དྲི་ལན་བཅས་ཀྱི་སྐོར།

བཅས་ཐམས་ཅད་ལ་མཉེས་པའི་མཆོད་པ་ཕུལ་ཞིང་ཀུན་ཀྱང་ཧཱུྃ་ཡིག་གི་རྣམ་པའི་
སྐུར་གྱུར། ཁམས་གསུམ་གྱི་སེམས་ཅན་ཀུན་གྱི་ལས་ཉོན་སྡིག་སྒྲིབ་སྡུག་བསྔལ་
སྦྱངས་ཏེ་ཐམས་ཅད་ཡི་གེ་ཧཱུྃ་གི་རང་བཞིན་དུ་གྱུར། བདུད་རིགས་འབྱུང་པོའི་བར་
ཆད་ནད་གདོན་གནོད་པ་ཐམས་ཅད་ཞི་ཞིང་ཀུན་ཀྱང་ཧཱུྃ་གི་རང་བཞིན་ཁོ་ནར་གྱུར་པས།
སྣང་སྲིད་སྣོད་བཅུད་ཀྱི་གཟུགས་སྣང་ཐམས་ཅད་ཡིག །སྒྲ་སྐད་མཐའ་དག་ཧཱུྃ་སྒྲ།
རྟོགས་ཚོགས་ཐམས་ཅད་ཧཱུཾ་གི་འཕྲོ་འདུ་འབའ་ཞིག་ཏུ་གྱུར་པའི་ངང་ནས་ཧཱུྃ་སྒྲ་སྒྲོག་སྟེ།
གཞན་ཡང་ཡིད་ལ་ཅི་འདོད་པ།།
ཡི་གེ་ཧཱུྃ་གི་འཕྲོ་འདུ་བྱ།།
ཧཱུྃ་ཡིག་གྲངས་མེད་ཕྱོགས་བཅུར་སྤྲོ།།
ཅི་འདོད་འབྲས་བུ་འཕྲལ་དུ་འགྲུབ།།
ཅེས་གསུངས་པའི་དགོངས་པ་ཡིན་ལ། གཞན་ཡང་འདིའི་ཕན་ཡོན་དང་
བྱིན་རླབས་ནི་བསམ་གྱིས་མི་ཁྱབ་སྟེ་གུ་རུ་རིན་པོ་ཆེ་ཉིད་ཀྱི་ཞལ་ལུང་ལས།
ཧཱུྃ་གི་འཛབ་དབྱངས་རྒྱུན་དུ་བགྲངས་པ་ཡིས།།
སྣང་སྲིད་སྣོད་བཅུད་ཐམས་ཅད་གཡོ་བྱེད་ན།།
ལས་ཕྲན་སྐྱེ་འགྲོ་ཕལ་ལ་སྨོས་ཅི་དགོས།།
དངོས་གྲུབ་འགྲུབ་རྟགས་རྨི་ལྟས་བརྗོད་ལས་འདས།།
292

སྦས་ཡུལ་གྱི་ལམ་ཡིག་པདྨ་དཀར་པོ་ལས་གསུངས་པའི་གུ་རུ་རྡོ་རྗེ་གྲོ་ལོད་ཀྱི་དབང་ཆོག

མངོན་སུམ་དུ་ཡང་སེམས་ཉིད་གསལ་སྟོང་རྟོགས།།
ཆོས་ཉིད་རང་བྱུང་རང་གསལ་རྒྱུད་ལ་འཆར།།
དུག་གསུམ་ཉོན་མོངས་དགྲ་བགེགས་ཚོགས་རྣམས་འཇོམས།།
བར་ཆད་གདུག་པ་ཐམས་ཅད་ཞོར་ལ་ཞི།།
ཚེ་ཡི་རིག་འཛིན་ལ་སོགས་ཐུན་མོང་དང༌།།
ཕྱག་རྒྱ་ཆེན་པོ་མཆོག་གི་དངོས་གྲུབ་ཐོབ།།
ཅེས་པ་དེ་ལྟ་བུའི་ཕན་ཡོན་དང་ལྡན་པ་ལགས། ཞེས་བརྗོད་ཅིང༌།
འདི་ཉིད་ཀྱི་གཏེར་གཞུང་ལས།
འདི་ལ་དམིགས་པའི་འཕྲུལ་འཁོར་དང༌།།
གར་དབྱངས་ཕྱག་རྒྱའི་ཆོས་སྐོར་རྣམས།།
གཏེར་སྒྲུབ་དུས་སུ་ཌཱ་ཀིས་སྟོན།།
ཞེས་གསུངས་ཕྱིར་གཏེར་སྟོན་ཆེན་པོ་ཉིད་ལ་དེ་ལྟར་བྱུང་བ་ནི་གོར་མ་ཆགས་ལ། ཐུན་མོང་གི་སྣང་
ངོར་ནི་དབང་འདི་གཞན་གང་ལ་ཡང་མ་གནང་བའི་ཐོག་མར། ཉང་ལུང་སྐུའི་ཡུལ་དུ་དུས་བཟང་ཚེས་བཅུ་
ཞིག་ལ་རིགས་བཟང་སྐལ་ལྡན་གྱི་དཔའ་བོ་དཔའ་མོ་འགའ། ཡང་ཚོགས་ཤིང་དད་ལྡན་མང་པོས་དབང་ཟ་
བ་ཞིག་གནང་བར་གསོལ་བ་བཏབ་ཅིང་ཚོགས་འཁོར་བཤམས་པས། རྗེ་དེ་ཉིད་ཀྱང་དེའི་ཉིན་ཐུགས་ཉམས་
འབར་བའི་རྣམ་པ་དང་བཅས་ཏེ་དབང་བཀའ་འདི་ཉིད་གནང་བས། འཇའ་འོད་དང་མེ་ཏོག་གི་ཆར་ཡང་
བྱུང་ཞིང༌། ཧཱུྃ་གི་འཛབ་དབྱངས་ཀྱི་རྟ་ཡང་ཐུགས་ལ་རང་ཤར་དུ་བྱུང་སྟེ་སྐུ་གར་སྟབས་ལིང་ངེ་བའི་ངང་ནས་
293

དམ་རྫས་དཀར་ཆག་དང་དབང་ཆོག ཕྱག་ཆེན་དྲི་ལན་བཅས་ཀྱི་སྐོར།

མཛད་པས་བྱིན་རླབས་ཀྱི་བབས་བཟང་ཞིང་སླད་དུའང་དབང་འདི་ནམ་མཛད་ལ་ཐུགས་ཉམས་འབར་བ་ཡང་
ངེས་པར་འོང་གི་འདུག་གསུངས་ཤིང༌། དབྱངས་ནི། ཐོག་མར་ཧཱུྃ་རིང་གཅིག་དང༌། དེ་ནས་ཧཱུྃ་སུམ་སྒྲིག་
ལན་གཉིས་དང་། སླར་ཧཱུྃ་བདུན་སྒྲིག་ལན་གཉིས་རྣམས་བསྡོམས་པས་ཧཱུཾ་ཉེར་གཅིག་རེ་འགྲོ་བ་སྟེ། གཙོ་བོར་
སློབ་དཔོན་གྱི་གསུང་ལས་བླངས་བར་བྱའོ
དེ་ལྟར་སྐལ་ལྡན་གྱི་བུ་རྣམས་ལ་ལུས་སྣང་སྟོང་ལྷའི་དཀྱིལ་འཁོར་རིགས་
འདུས་རྡོ་རྗེ་ཁྲོ་ལོད་ཀྱི་ངོ་བོར་དབང་བསྐུར་ཞིང་བྱིན་གྱིས་བརླབས། ངག་སྔགས་ཀྱི་
འཁོར་ལོ་འབྲུ་གཅིག་ཧཱུྃ་གི་སྙིང་པོ་གྲགས་སྟོང་གཞོམ་མེད་རྡོ་རྗེའི་དབྱངས་ཀྱིས་
འཁོར་འདས་ཀུན་གྱི་ཡེ་ཤེས་ཀྱི་ཕྱག་རྒྱས་བཏབ་ནས། ད་ནི་སེམས་ཆོས་ཉིད་ཀྱི་
དཀྱིལ་འཁོར་རིགས་སྟོང་རྫོགས་པ་ཆེན་པོ་ཡེ་གྲོལ་བློ་འདས་སུ་བཟློ་བའི་རིག་པ་རྩལ་
གྱི་དབང་བསྐུར་བར་བྱ་སྟེ། དེ་ཡང་གོང་དུ་སྨོས་པའི་སྣང་གྲགས་ཀྱི་དངོས་པོ་མ་ལུས་
ཧཱུྃ་དུ་གྱུར་པ་དེ་ཐམས་ཅད་རྡོ་ཁབ་ལེན་ལ་ལྕགས་འདུ་བ་ལྟར་ཁྱེད་རང་རྣམས་ལ་འདུས་
ཤིང་ཐིམ། ཁྱེད་རང་གི་ལུས་ལྷ་སྐུར་གསལ་བ་དེ་ཡངལྦུ་བ་ཆུ་ལ་ཐིམ་པ་ལྟར་འོད་དུ་
ཞུ་ཞིང་ཡལ་ཏེ། རིག་པའི་ངོ་བོ་ཧཱུྃ་ཡིག་གི་རྣམ་པ་ཞིག་ནམ་མཁར་ཡེར་རེ་ཡོད་པར་
བསམ། དེ་ཡང་ཧཱུྃ་ཡིག་སྒོམ་མཁན་གྱི་སེམས་དང་བསྒོམ་པའི་ཧཱུྃ་གཉིས་སུ་མ་གྲུབ་
པའི་རང་ངོ་ལ་རྗེན་ནེ་ཧྲིག་གེ་ཡེར་རེ་གསལ་ལེ་བར་བཞག་པས། འཇོག་མཁན་དང་
བཞག་རྒྱུ་དངོས་པོར་མ་གྲུབ་ཀྱང་ཅང་མེད་སྟོང་པ་ཆད་མཐར་མ་ལྟུང་བའི། རིག་སྟོང་
བློ་བྲལ་གྱི་ཡེ་ཤེས་ཀ་དག་གདོད་མའི་གནས་ལུགས་རང་ལ་རང་བྱུང་དུ་འཆར་བར་
294

སྦས་ཡུལ་གྱི་ལམ་ཡིག་པདྨ་དཀར་པོ་ལས་གསུངས་པའི་གུ་རུ་རྡོ་རྗེ་གྲོ་ལོད་ཀྱི་དབང་ཆོག

འགྱུར་གྱི། དེ་ཉིད་རང་ངོ་ཤེས་པ་ནི། དབང་ཐམས་ཅད་ཀྱི་རྩེ་རིག་པ་རྩལ་གྱི་དབང་
ཡང་ཡིན་ལ། ལྷ་ཐམས་ཅད་ཀྱི་ཁྱབ་བདག་རིགས་འདུས་པདྨ་དྲག་པོ་ཁྲོ་ལོད་རྩལ་
ཡང་དེ་ཡིན་ཞིང་ཆོས་ཐམས་ཅད་ཀྱི་ཡང་བཅུད་ཨ་ཏི་རྫོགས་པ་ཆེན་པོ་ཡང་འདི་ཡིན་
པ་དང༌། གདམས་ངག་ཉམས་ལེན་མཐའ་དག་གི་རྩ་བ་ཟབ་པའི་མཐར་ཐུག་ཀྱང་
འདི་ལས་མེད་ཀྱི། དེ་ལྟར་ཤེས་པར་གྱིས་ཤིག།
དེ་ལྟར་ཡིན་པར་ཡང་གཞུང་འདི་ཉིད་ལས།
རང་སེམས་ཧཱུྃ་དང་དབྱེར་མེད་བསྲེ།།
བསྐྱེད་རྫོགས་གཉིས་མེད་ཀློང་ཡངས་ངང༌།།
མ་བཅོས་ལྷུག་པའི་ཡི་གེ་ཧཱུྃ།།
འདི་ཉིད་ཁོ་ན་བསྙེན་སྒྲུབ་མཆོག།
གུ་རུའི་གསང་སྒྲུབ་ཡང་སྙིང་ཧཱུྃ།།
འབྲུ་གཅིག་ཨ་ཏིའི་ཁྱད་ཆོས་ཡིན།།
ཞེས་པ་དང༌།
ཧཱུྃ་སྒྲུབ་ཞལ་གདམས་ལས།
ཀུན་གཞིའི་རང་བཞིན་ཆོས་ཉིད་དཀྱིལ་འཁོར་ནི།།
མངོན་སུམ་བརྗོད་བྲལ་མཁའ་དབྱིངས་རྣམ་པར་དག།
རང་བྱུང་རང་གསལ་ཉིད་དབྱིངས་འཛིན་མེད་ངང༌།།
སྐྱེ་མེད་ཀ་དག་ཟང་ཐལ་གནས་ལུགས་ལ།།
295

དམ་རྫས་དཀར་ཆག་དང་དབང་ཆོག ཕྱག་ཆེན་དྲི་ལན་བཅས་ཀྱི་སྐོར།

གཟུང་འཛིན་ཞེན་ཆགས་ཕྲེང་ཐག་རྦད་ཀྱི་བཅད།།
དེ་ལྟར་ཤེས་ན་ཀུན་གྱི་སྲོག་རྩ་ཡིན།།
མ་སྒྲིབ་རྗེན་པ་ཧཱུྃ་དུ་གསལ་བ་ཡང༌།།
སྣང་བ་མ་འགགས་བསྐྱེད་རིམ་རྩ་བ་ཡིན།།
དེ་ཉིད་འཛིན་བྲལ་ངང་དུ་གནས་པ་ནི།།
སྟོང་པའི་རང་མདངས་རྫོགས་རིམ་ངོ་བོ་སྟེ།།
བསྐྱེད་རྫོགས་གཉིས་མེད་སྲོག་གནད་གཅིག་པའི་ཀློང༌།།
འདི་དོན་མ་ནོར་གཏན་ལ་ཕབ་པ་ན།།
དུས་གསུམ་རིག་འཛིན་རྒྱལ་བའི་དགོངས་པ་ལོན།།
གསང་སྔགས་སྲོག་རྩ་ཡོངས་ཀྱི་སྙིང་པོ་ཡིན།།
དུས་གསུམ་རྒྱལ་བའི་ཐུགས་ཀྱི་ཡང་སྙིང་འདི།
བཟླས་པ་ཙམ་གྱི་ཆོས་ཉིད་རང་བྱུང་རྟོགས།།
དམིགས་མེད་ཡུལ་བྲལ་རྒྱལ་བའི་དགོངས་པ་བརྙེས།།
རྣམ་སྨིན་སྒྱུ་ལུས་འབྱུང་བཞིའི་ནད་དང་བྲལ།།
རིག་འཛིན་ཚེ་དབང་མཆོག་དང་ཐུན་མོང་ཐོབ།།
ཅེས་དང༌།
296

སྦས་ཡུལ་གྱི་ལམ་ཡིག་པདྨ་དཀར་པོ་ལས་གསུངས་པའི་གུ་རུ་རྡོ་རྗེ་གྲོ་ལོད་ཀྱི་དབང་ཆོག

རིག་སྔགས་གསང་སྔགས་སྒྲུབ་ཐབས་དཔག་ཡས་ཀྱང༌།།
ལྷ་བསྒོམ་སྔགས་བཟླའི་ཉམས་ལེན་གཅིག་ལ་འདུས།།
ཀུན་འདུས་སྙིང་པོ་ཡི་གེ་ཧཱུྃ་ལ་རྫོགས།།
རྒྱལ་བའི་སྐུ་རྣམས་བླ་མ་ཉིད་ལ་འདུ།།
གཅིག་བསྒོམ་ཡོངས་རྫོགས་དཀར་པོ་ཆིག་ཐུབ་ཡིན།།
དེ་ལ་ཐམས་ཅད་མ་འདུས་གང་ཡང་མེད།།
སྐུ་ཡི་རང་བཞིན་རྡོ་རྗེ་སློབ་དཔོན་ནི།།
དུས་གསུམ་རྒྱལ་བ་མ་ལུས་ཐམས་ཅད་ཀྱིས།།
དབང་བསྐུར་རྗེས་གནང་རྡོ་རྗེ་དྲག་པོ་རྩལ།།
པདྨ་འབྱུང་གནས་ང་ཉིད་བསྒོམ་པ་ན།།
བླ་མ་ཡི་དམ་མཁའ་འགྲོ་ཐམས་ཅད་འགྲུབ།།
གསུང་གི་སྙིང་པོ་ཡི་གེ་ཧཱུྃ་བརྗོད་པས།།
གསང་སྔགས་ཕྱི་ནང་སྙིང་པོ་འདི་ལ་རྫོགས།།
འདི་ཉིད་ཟུང་སྦྲེལ་བསྐྱེད་རྫོགས་མ་བུ་འབྲེལ།།
སྐུ་གསུམ་ཞིང་ཁམས་ཅིག་ཅར་འབད་མེད་བགྲོད།།
ཅེས་སོགས་ཕན་ཡོན་རྒྱ་ཆེར་གསུངས་པ་བཞིན་དུ། སྒོ་གསུམ་དཀྱིལ་
འཁོར་གསུམ་ལས་མི་འདའ་བའི་ངང་ནས་རང་གཞན་མཁའ་མཉམ་བླ་མེད་བྱང་ཆུབ་
ཆེན་པོར་འཁོད་པའི་ཐབས་ལ་འབད་པར་ཞུ་ལགས།
297

དམ་རྫས་དཀར་ཆག་དང་དབང་ཆོག ཕྱག་ཆེན་དྲི་ལན་བཅས་ཀྱི་སྐོར།

ཞེས༑ རྗེས་སུ་གདམས་ཤིང་བཀྲ་ཤིས་པའི་ཚིགས་སུ་བཅད་པ་རྒྱས་པར་བྱའོ། །རྗེས་ཀྱི་བྱ་བ་
སྤྱི་དང་མཐུན་པ་ལས་ཁྱད་པར་འདི་ནི་རང་བཞིན་རྫོགས་པ་ཆེན་པོ་སྤྲོས་མེད་ཁྱབ་གདལ་གྱི་ངང་ལ་མཉམ་པར་
བཞག་ཅིང༌། དེ་ལྟར་མ་རྟོགས་པའི་འགྲོ་ལ་སྙིང་རྗེས་སྨོན་ལམ་གདབ་པ་ཙམ་ལས་གཞན་པའི་ཟར་ཟིར་མང་
པོ་བྱ་བའི་སྐབས་མ་ཡིན་པ་ཡང་ཤེས་པར་བྱའོ། །དེ་ལྟར་གུ་རུ་རྡོ་རྗེ་གྲོ་ལོད་ཀྱི་དབང་གི་ཕྱག་བཞེས་ལ་ཉེ་བར
མཁོ་བ་འདི་ཡང། མཆོག་གི་སྤྲུལ་པའི་སྐུ་སྙིགས་དུས་འགྲོ་བའི་མགོན་གྱུར་གཅིག་པུ་པ་འགྱུར་མེད་རྡོ་རྗེ་
རྒྱལ་མཚན་གྱི་དགོངས་པ་ཉེ་བར་བསྐང་ཕྱིར། མཁས་མཆོག་པདྨ་ལེགས་གྲུབ་རྩལ་གྱིས་ལྷག་བསམ་རྣམ་
དག་གིས་ཡི་གེར་བཀོད་པ་ཤུ་བྷམ།། །།
298